Airbus A330

[thumb|Airbus A330-200 spoločnosti [Air Seychelles]]
[thumb|Airbus A330-200 spoločnosti [KLM Royal Dutch Airlines|KLM pristáva na Pearsonovom medzinárodnom letisku v Toronte]][thumb|right|Airbus A330-200 spoločnosti [Air Transat]]

**Airbus A330** je veľkokapacitné dopravné lietadlo pre stredné a dlhé trate vyrábané spoločnosťou Airbus. Bolo vyvinuté v rovnakom čase ako štvormotorový A340.

Airbus od začiatku vyvíjal A330 so zámerom presadiť sa na trhu lietadiel ETOPS (Extended-range Twin-engine Operation Performance Standards), ktorý bol vytvorený typmi A310 a Boeingami 767. Boeing 777 tiež patrí do rovnakej kategórie; Boeing 757 sa síce tiež uplatňuje na trhu ETOPS, ale má kratší dolet a nie je veľkokapacitné (tzv. wide-bodied design).

Trup a krídla A330 sú prakticky identické s trupom a krídlami typu A340, líši sa iba počtom a typmi použitých motorov. A330 zdedil základnú konštrukciu trupu po Airbuse A300, predná sekcia (nos a kokpit) a systém fly-by-wire sú z Airbusu A320.

## Varianty
Airbus A330 sa dodáva v dvoch vatiantách odlišujúcich sa v dĺžke trupu a dolete:
Existujú dva varianty A330: A330-300 s dlhším trupom, dĺžkou 63,6 m a doletom až 10&nbsp;500 km. A330-200 s kratším trupom, dĺžkou 59,0 m a doletom až 12&nbsp;500 km.

### Airbus A330-200
A330-200 bol vyvinutý sčasti ako náhrada za A300-600R a ako konkurent Boeingu 767-300ER. A330-200 je skrátená verzia pôvodného A330-300. Je schopná prepraviť až 253 pasažierov. Zvislá chvostová plocha bola zväčšená oproti verzii -300, aby sa uchovala jej účinnosť aj pri skrátenom trupu. Rovnako bola zvýšená kapacita palivových nádrží a maximálna vzletová hmotnosť na 275 ton. Typický dolet s 253 cestujúcimi v troch triedach je 12&nbsp;500 km.

Pohon zabezpečujú dva dvojprúdové motory General Electric CF6-80E, Pratt & Whitney PW4000 alebo Rolls-Royce Trent 700. Všetky motory majú povolenú prevádzku podľa štandardu ETOPS-180. Prvý zákazník, ILFC/Canada 3000, si A330-200 prevzal v apríli 1998.

Lietadlá A330-200 sa od začiatku veľmi dobre predávali, napr. v roku 2004 sa ich predalo 23 kusov oproti 9 kusom Boeingu 767. Výsledkom bolo, že Boeing požiadal Rolls Royce a GE, aby vyvinuli motory, ktoré umožnia projektovanému Boeingu 787 byť o 15 % ekonomickejší ako A330-200.

Ekvivalentom A330-200 sú v Boeingu modely 767-400ER a 787-9.

### Airbus A330-300
[thumb|right|Airbus A330-300 spoločnosti [Air Caraïbes pristáva na letisku v Zürichu]]
[thumb|Prototyp lietadla [Airbus A330neo]]

A330-300 bolo vyvinutý ako náhrada za A300. Je založený na predĺženom trupe A300-600 s novým krídlom, chvostovými plochami a fly-by-wire softwarom. A330-300 má kapacitu 295 cestujúcich pri usporiadaní v troch triedach (335 v dvoch a 440 v jednej triede) pri dolete 10&nbsp;500 km. Pri preprave nákladu je kapacita A330-300 porovnateľná s kapacitou Boeingu 747. Niektoré aerolínie prepravujú s týmito strojmi cez deň cestujúcich a cez noc iba náklad.

Pohon zabezpečujú dva motory General Electric CF6-80E, Pratt & Whitney PW4000 alebo Rolls-Royce Trent 700. Všetky motory majú povolenú prevádzku podľa štandardu ETOPS-180. Prvé kusy vstúpili do služby v roku 1993.

Ekvivalentom A330-300 je v Boeingu model 777-200.

### A330 MRTT

Multi Role Tanker Transport je vojenská verzia A330-200, ktoré slúžia ako vzdušný tanker a strategické transportné lietadlo.

## Súhrn havárií
Celkový počet havárií a nehôd je k júnu 2009 12.

***Katastrofy:** 3 (celkom 338 mŕtvych)
**30. júna 1994 pri skúšobnom lete havaroval Airbus A330 krátko po vzlete z Toulouse, všetci na palube zahynuli.
**1. júna 2009 v skorých ranných hodinách sa lietadlo A330-200 spoločnosti Air France (Let Air France 447 z brazílskeho Rio de Janeira do Paríža) s 228 pasažiermi a členmi posádky stratilo nad Atlantickým oceánom z radarov. Až 6. júna 2009 boli objavené na hladine trosky stroja a telá prvých pasažierov. Príčinou nehody bolo nesprávne rozhodnutie kapitána neobletieť búrku, následkom toho po vlete do nej zamrzli pitotove trubice. Kapitán pred vletením do búrky išiel na predpísaný odpočinok a nechal menej skúsených pilotov riadiť lietadlo, ktorých neadekvátne reakcie a dezorientácia priviedli stroj k pádu.
**12. mája 2010 A330-200 líbyjských aerolínií al-Afrikíja havaroval asi 10 minút pred pristátím v Tripolise, všetci (103 osôb) na palube zahynuli, okrem osemročného chlapca z Holandska.
***Nehody:** 3 (0 mŕtvych)
**24. júla 2001, boli dva A330-243 spoločnosti SriLankan Airlines zničené na zemi príslušníkmi hnutia Tamilskí tygri v Kolombe spoločne s A320-200, A340-300 a letkou vojenských lietadiel. Ďalšie dve lietadlá, A320 a A340, boli poškodené, ale neskôr opravené.

** 24. augusta 2001, počas letu 236 spoločnosti Air Transat došlo lietadlu A330-243 palivo nad Atlantickým oceánom a stroj musel prekonať vzdialenosť 120 km bezmotorovým (kĺzavým) letom na letisko na Azorských ostrovoch. Nikto nezahynul, lietadlo bolo iba mierne poškodené pri núdzovom pristátí.
** 7. októbra 2008 mal vážne technické ťažkosti A330-300 spoločnosti Qantas. Pri lete došlo chybou autopilota k prepadu lietadla asi o 300 metrov a zraneniu viac ako 70 cestujúcich.
* **Únosy:** 2 (celkom 1 mŕtvy).

## Technické údaje

## Referencie

## Iné projekty

## Externé odkazy
* Details on the Airbus A330/A340 family of aircraft
* History and pictures of the Airbus A330-200
* History and pictures of the Airbus A330-300
* Airbus A330 Production List 

Kategória:Lietadlá Airbus
Kategória:Medzinárodné projekty dopravných lietadiel